***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2025-2026 нчы уку елы)

**9 нчы сыйныф**

**Үткәрү вакыты – 180 минут**

**Максималь балл – 66**

**I. Тестлардан дөрес җавапны билгеләгез.**

1. Борын ассимиляциясе күзәтелгән сүз кергән мәкальне билгеләгез. **(2 балл)**

а) Алда барма, артта калма.

ә) Биек күтәрелгән егылудан курка.

б) Түбәнгә карап шөкер ит, югарыга карап фикер ит.

**в) Еракка куйсаң, якыннан алырсың.**

2. Нокталар урынына **н** хәрефе языла торган сүзне билгеләгез. **(2 балл)**

а) ча..гы

**ә) боры..гы**

б) кү..ел

в) мо..лы

3. Фразеологизмның мәгънәсен билгеләгез. **(2 балл)**

***тавык йөрәк***

**а) куркак**

ә) батыр

б) кечкенә

в) карак

4. Антропонимикага туры килә торган аңлатманы билгеләгез. **(2 балл)**

**а) кеше исемнәрен, фамилияләрен өйрәнә**

ә) географик объект атамаларын өйрәнә

б) хайван кушаматларын өйрәнә

в) күк җисемнәре атамаларын өйрәнә

5. Тамыр+сүз ясагыч кушымча+бәйләгеч кушымчадан торган сүзне билгеләгез. **(2 балл)**

а) суыткыч

ә) картайган

**б) баскычтан**

в) күзлекләр

6. Калын хәрефләр белән бирелгән сүзнең кайсы сүз төркеме икәнлеген билгеләгез. **(2 балл)**

*Шундый тын, яхшы һавада безнең утынчы исә*

*Алны, артны, уңны, сулны* ***белмичә*** *утын кисә.* (Габдулла Тукай)

а) рәвеш

ә) алмашлык

б) сыйфат фигыль

**в) хәл фигыль**

7. Бәйлек сүз кулланылган җөмләне билгеләгез. **(2 балл)**

а) Яныңа үзем барам.

ә) Өйгә чаклы сөйләшмичә генә атладык.

**б) Болытлар өстендә бер тургай сайрый.**

в) Синең шикелле матур җырларга өйрәнәсем килә.

8. Раслауны белдерә торган кисәкчәне билгеләгез. **(2 балл)**

а) түгел

ә) кына

**б) ләбаса**

в) сап-

9. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

*Айның* ***утыз*** *көне бар, утыз төне бар.* (Мәкаль)

а) ия

**ә) аергыч**

б) күләм хәле

в) рәвеш хәле

10. Мәкальләр арасыннан кушма җөмләне билгеләгез. **(2 балл)**

а) Язның пычрагы да ямьле була.

ә) Язгы хезмәт – көзге хөрмәт.

б) Язгы көн ел туйдыра.

**в) Яз җитсә, чебенгә дә җан керә.**

**II. Теоретик бирем.**

Сызыклар өстенә тиешле сүзләрне языгыз. **(6 балл)**

Авазларны әйтү өчен, сөйләм органнары кирәк. Тартык авазларның сүз эчендә бер-берсенә охшашланып килүе тартыклар ассимиляциясе дип атала. Синонимик ояда иң еш кулланыла торган сүз доминанта сүз була. Сүз ясагыч кушымчалы, кушма һәм парлы сүзләр ясалма нигезле сүз дип атала. Саннар исемнәргә һәм фигыльләргә ияреп килә. Төзелеше ягыннан ия гади һәм тезмә була.

**III. Башыгызны эшләтегез.**

Парлысүзләрнеңберенче компонентларын уйлап языгыз. **(4 балл)**

күрше-күлән үгет-нәсихәт

имеш-мимеш берән-сәрән

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

Рано утром с рюкзаком на спине я вышел из дома. Я тихо иду по тропе. Я учусь наблюдать за жизнью животных в лесу. Вот с дерева на дерево прыгнула белка. В дупле дуба гнездо у совы.

2. Шигырьне укыгыз һәм биремнәрне эшләгез.

КАР ЯУГАН

Тәрәзәгә күз салдым Урамда нишләгәннәр:

Тордым да бүген иртән. Әллә он сипкәннәрме,

Күргәч аптырап калдым: Әллә зур мичкәләрдән

Җирне кем ап-ак иткән?Бик күп сөт түккәннәрме?

Бөтен җирдә ак юрган...

Белдем-белдем: кар яуган!

Әй шәп булган, шәп булган –

Без шуарбыз таулардан.

*(Зәки Нури)*

2.1. Беренче дүртьюллыктагы яңгыраулыкта охшашлану күзәтелгән сүзләрне күчереп языгыз. **(2 балл) (салдым, тордым, күргәч, калдым)** (артык сүз язылса, балл киметелә!)

2.2. Тартыклар чиратлашуы күзәтелгән сүзне күчереп языгыз. **(1 балл) (бүген)**

2.3. Икенче дүртьюллыктагы басымы соңгы иҗеккә төшмәгән сүзләрнең санын языгыз. **(1 балл) (3)**

2.4. Фразеологизмны һәм аның мәгънәсен языгыз. **(1 балл)** **(күз салдым – карадым)**

2.5. Кушма сүзләрне күчереп языгыз. **(2 балл) (бүген, нишләгәннәр)** (артык сүз язылса, балл киметелә!)

2.6. Дәрәҗә белән төрләнгән сыйфатны табыгыз, аны калган дәрәҗәләр белән төрләндереп языгыз. **(2 балл) (ак, ап-ак, аграк, аксыл)**

2.7. Бирелгән җөмләгә синтаксик анализ ясагыз: баш кисәкләрнең асларына сызыгыз, компонент чикләрен билгеләгез, җөмләгә билгеләмә бирегез. **(4 балл)**

*(1)Белдем-белдем: (2)кар яуган!*

(1 – баш җөмлә, 2 – аналитик иярчен тәмамлык җөмлә, бәйләүче чара – көттерү интонациясе) Бу – иярченле кушма җөмлә.(Схема сызылырга тиеш!)

3. **«*Беренче кар төшкәч*»** дигән темага 10-12 җөмләдән торган инша языгыз. **(15 балл)**